## Aneks Kolektivnom ugovoru za djelatnost proizvodnje i prerade metala

### NN 45/1993 (14.5.1993.), Aneks Kolektivnom ugovoru za djelatnost proizvodnje i prerade metala

# KOLEKTIVNI UGOVORI

Na osnovi članka 2. Kolektivnog ugovora za djelatnost proizvodnje i
prerade metala Hrvatske ("Narodne novine" br. 3/93) a u skladu
s člankom 69. Općeg kolektivnog ugovora za gospodarstvo ("Narodne
novine" br: 42/92) Samostalni sindikat radnika u proizvodnji i preradi
metala Hrvatske i Hrvatska gospodarska komora zaključili su dana 27. travnja
1993. godine

## ANEKS

### KOLEKTIVNOM UGOVORU ZA DJELATNOST PROIZVODNJE I PRERADE METALA

Članak 1.

Članak 3. Kolektivnog ugovora metalaca ("Narodne novine",
br. 3/93) mijenja se i dopunjuje te članak 3. glasi: "Odredbe ovog
ugovora primjenjuju se:

1. Na sve djelatnike zaposlene u organizacijama pravnim osobama koje
su razvrstane prema statističkoj nomenklaturi grana i skupinama:

0103 prerada ugljena

0107 crna metalurgija

0108 proizvodnja ruda obojenih metala

0109 proizvodnja obojenih metala

0110 prerada obojenih metala

0113 metaloprerađivačka djelatnost

0114 strojogradnja

0115 proizvodnja prometnih sredstava

0116 brodogradnja (primjenjuje se, na radnike koji su članovi Samostalriog
sindikata radnika u proizvodnji i preradi metala)

0117 proizvodnja električnih strojeva i aparata

0135 skupljanje i primarna prerada industrijskih otpadaka (sakupljanje
i prerada sekundarnih metalskih sirovina)

0503 instalacijski i završni radovi u građevinarstvu (metalski i elektrićni
uredaji i instalacije te održavanje i popravak metalskih strojeva, uređaja
i instalacija)

09012 izrada i popravak metalskih proizvoda

09013 izrada i popravak elektrotehničkih proizvoda

11040 projektiranje i srodne tehničke usluge (za potrebe proizvodnje
i prerade metala) Pravne osobe čija je pretežna djelatnost vezana uz proizvodnju
i preradu metala (kao na primjer pravne osobe iz šifre djelatnosti

12002- Tehničke i tehnološke znanosti), ako se djelatnici te pravne
osobe izjasne za primjenu ovog Ugovora.

2. Na sve druge djelatnike zaposlene u organizacijanka koje djelatnost
iz točke 1. obavljaju na teritoriju Republike Hrvatske. Na sve djelatnike
iz točke 1 zaposlene u inozemstvu ukoliko je ovaj Ugovor za njih povoljniji.

3. Za sve pravne osobe drugih grana i djelatnosti, koje su u sastavu
većih sistema (Holding i dr.) čija je osnovna djelatnost iz područja proizvodnje
i prerade metala, ako se djelatnici te pravne osobe izjasne za primjenu
ovog Ugovora.

Članak 2.

U članku 16. drugi stavak, mijenja se, i glasi: "Osnovica za navedene
naknade utvrđuje se u iznosu i to:

a) Za naknade navedene pod točkama 1 do 9 osnovica je isplaćena plaća
djelatnika za prethodni mjesec,

b) Za naknade navedene pod točkom 10 osnovica je osnovna plaća za najjednostavniji
rad,

c) Za naknade navedene pod točkom 11 osnotrica je osnovna plaća djelatnika,

d) Naknade navedene u točkama 12 do 14 isplaćuju se u skladu sa zakonom."

Članak 3.

Ovaj Aneks Kolektivnom ugovoru za djelatnost proizvodnje i prerade metala
stupa na snagu danom regislracije u Ministarstvu rada i socijalne skrbi.

Zagreb, 5. svibnja 1993.

Hrvatska gospodarska komora

**prof. dr. Božo Udovičić, v. r.**

Samostalni sindikal radnika u proizvodnji i preradi metala

**Ivica Jakopčević, v. r.**

Kolektivni ugovor, NN 45/1993-799